
Text rozhodnutia
Súd: Krajský súd Bratislava Spisová značka: 4Sa/95/2017 Identifikačné číslo súdneho spisu: 1017201918 Dátum vydania rozhodnutia: 06. 12. 2019 Meno a priezvisko sudcu, VSÚ: JUDr. Ľubomír Šramko ECLI: ECLI:SK:KSBA:2019:1017201918.3 Uznesenie Krajský súd v Bratislave v právnej veci žalobcov: 1/ Y. C., D.. XX.X.XXXX, H. N.: M. Z.. XXa, C. XXXXX, L., X/ O. O. (W.) W., F.. M., N. N. R. X, V. XX, I., L., X/ Z. S. Y., F.. M., N. O. XX/X, F. U., L., X/ U. M., F.. W., N. V. XX, V. X, F. U.. L., X/ O. (O.) M., N. V. XX, V. X, F. U., L., X/ L. Y., N. O. XX/X, F. U., L., X/ I. W., N. N. R. X, V. XX, I., L., (Ž. X/ - X V. W. po A.S. Ž. O. W.), všetci zastúpení JUDr. Helenou Bognerovou, advokátkou so sídlom Vajanského ul. č. 8, Trenčín, IČO: 311 182 24, proti žalovanému: Okresný úrad Bratislava, pozemkový a lesný odbor, so sídlom Tomášikova 46, Bratislava, v konaní o žalobe proti nečinnosti orgánu verejnej správy z 15.11.2017 takto r o z h o d o l : Krajský súd v Bratislave konanie z a s t a v u j e . o d ô v o d n e n i e : 1. Dňa 20.11.2017 bola Krajskému súdu v Bratislave ako správnemu súdu (ďalej aj „súd“) doručená žaloba proti nečinnosti orgánu verejnej správy, ktorou sa žalobkyňa 1/ a pôvodná žalobkyňa 2/ O. W. (ktorá však zomrela a na jej miesto nastúpili ako dediči žalobcovia 2/ - 7/) domáhali voči žalovanému vydania uznesenia, ktorým by súd žalovanému uložil, aby v konaní, ktoré je vedené na Okresnom úrade Bratislava, pozemkový a lesný odbor pod sp. zn. 6222/2004/D konal a v lehote 3 mesiacov rozhodol. Tejto žalobe súd vyhovel uznesením č. k.: 4Sa/95/2017-68 z 22.5.2019 a súčasne zaviazal žalovaného v lehote štyroch mesiacov doručiť súdu vydané rozhodnutie. Toto uznesenie bolo žalovanému doručené 27.6.2019. 2. Dňa 25.10.2019 doručil žalovaný súdu svoje rozhodnutie Č. k.: 6222/2004, Zn.: OU-BA- PLO-2019/036323-007/MAG z 26.9.2019, ktorým v označenej reštitučnej veci meritórne rozhodol. Podľa § 251 ods. 2 zák. č. 162/2015 Z.z. Správny súdny poriadok (ďalej len „SSP“): Ak orgán verejnej správy správnemu súdu preukáže odstránenie nečinnosti, správny súd konanie uznesením zastaví. 3. Pretože žalovaný vydaním rozhodnutia Č. k.: 6222/2004, Zn.: OU-BA-PLO-2019/036323-007/MAG z 26.9.2019 odstránil svoju nečinnosť, súd postupom podľa § 251 ods. 2 SSP konanie proti nečinnosti žalovaného zastavil. 4. Pretože o trovách konania už súd rozhodol (právoplatné uznesenie č. k.: 4Sa/95/2017-97 z 19.11.2019), súd týmto uznesením už o trovách konania nerozhodoval. Poučenie: Doručené uznesenie je právoplatné (§ 151 ods. 2 SSP). Kasačnou sťažnosťou možno napadnúť právoplatné rozhodnutie krajského súdu. (§ 438 ods. 1 SSP) Prípadná kasačná sťažnosť musí byť podaná v lehote jedného mesiaca od doručenia uznesenia a podáva sa na Krajskom súde v Bratislave v počte vyhotovení, zodpovedajúcom počtu účastníkov konania. (§ 443 SSP) Kasačná sťažnosť je prípustná proti každému právoplatnému rozhodnutiu krajského súdu, ak tento zákon neustanovuje inak. Kasačná sťažnosť nie je prípustná, ak sa opiera o iné dôvody, ako sú uvedené v § 440, ak sa opiera o dôvody, ktoré sťažovateľ neuplatnil v konaní pred krajským súdom, v ktorom bolo vydané napadnuté rozhodnutie, hoci tak urobiť mohol, ak smeruje len proti dôvodom rozhodnutia krajského súdu. (§439 SSP) V kasačnej sťažnosti sa musí okrem všeobecných náležitostí podania podľa § 57 uviesť označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 sa podáva (ďalej len "sťažnostné body"), návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti (§ 445 SSP). Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, ak ide o konania o správnej žalobe podľa § 6 ods. 2 písm. c) a d), ak je žalovaným Centrum právnej pomoci (§ 449 SSP).

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2019:1017201918.3 (dáta aktuálne k 4. 11. 2026). Záväzné je znenie zverejnené súdom.




